# אנרגיית נקודת האפס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אנרגיית נקודת האפס (באנגלית - Zero-point energy), מושג במכניקה קוונטית המתייחס לרמת האנרגיה הנמוכה ביותר שמערכת פיזית מסוימת עשויה להכיל; זוהי האנרגיה של מצב היסוד של המערכת. למערכת קוונטו-מכנית הסתברות אפסית להגיע למצב של אפס אנרגיה, ולכן מצב האנרגיה הנמוך ביותר לעולם אינו שווה לאפס המוחלט - ומכאן שמו של המושג. את המושג ניתן להסביר בעזרת המערכת הקוונטית הפשוטה ביותר - אוסצילטור הרמוני קוונטי. את מושג אנרגיית נקודת האפס הגה מקס פלאנק לראשונה בשנת 1911.

בתורת השדות הקוונטית, מושג נרדף לאנרגיית נקודת האפס הינו אנרגיית ואקום - כמות האנרגיה העשויה להימצא בריק החלל החיצון. בקוסמולוגיה, אנרגיית הוואקום נחשבת למקור של הקבוע הקוסמולוגי.

באופן ניסיוני, אנרגיית נקודת האפס של הריק מביאה ישירות לאפקט קזימיר, אשר ניתן לצפיה ולמדידה בהתקנים ננומטריים הבנויים מחומרים מוליכים. הכוח שאפקט הקזימיר יכול להפעיל על התקנים ננומטריים משמעותי, והוא עשוי לגרום להם להתעקם ולהידבק.

מושג אנרגיית נקודת האפס רומז לאפשרות לשלוף אנרגיה ישירות מן הריק, והוא מושך את תשומת ליבם של ממציאים ומדענים. נכון להיום, אין שום שיטה פרקטית לשלוף אנרגיה שימושית מן הריק, למרות שמחקרים נערכים במכון הקלפיזיקה, מרכז המחקר גלן של נאסא, וענק מדעי התעופה והחלל BAE Systems.

ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.

מקור: http://he.wikipedia.org../../../%D7%90/%D7%A0/%D7%A8/%D7%90%D7%A0%D7%A8%D7%92%D7%99%D7%99%D7%AA_%D7%A0%D7%A7%D7%95%D7%93%D7%AA_%D7%94%D7%90%D7%A4%D7%A1.html

קטגוריות: קצרמר פיזיקה | מכניקת הקוונטים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Deutsch
- Español
- Nederlands
- Polski
- Русский
- 中文